དེ་རྗེས་ཞི་ཅིན་ཕིང་སླར་ཡང་ཉེ་འགྲམ་གྱི་ཧྥན་ཨན་མཚེའུའི་ཁྲོམ་གཞུང་གི་མ་ཀྲོང་གྲོང་ཚོར་རྟོག་ཞིབ་གནང་བར་ཕེབས་པ་རེད།གྲོང་ཚོའི་ལོ་རྒྱུས་ཁང་དུ་ཞི་ཅིན་ཕིང་གིས་པར་རིས་དང་།དཔྱད་གཞིའི་ཡིག་རིགས།དངོས་པོ་བཅས་ལ་གཟིགས་ནས་གྲོང་ཚོ་དེས་རྡོ་སོལ་སྔོག་འདོན་ཁོ་ནར་བརྟེན་ཏེ་འཚོ་ཐབས་བྱེད་པ་ནས་ཐོན་ལས་སྣ་ཚོགས་མཉམ་དུ་འཕེལ་རྒྱས་གཏོང་རྒྱུར་བསྒྱུར་བའི་ཉམས་མྱོང་ལ་ཁས་ལེན་གནང་ཞིང་།ཁོང་གིས་ཁྱད་ལྡན་ཐོན་ལས་དང་ཁྱད་ལྡན་དཔལ་འབྱོར་འཕེལ་རྒྱས་གཏོང་རྒྱུ་ནི་ཞིང་ལས་དང་གྲོང་གསེབ་དེང་རབས་ཅན་དུ་འགྱུར་རྒྱུར་སྐུལ་འདེད་མགྱོགས་མྱུར་གཏོང་བའི་བྱ་ཐབས་གལ་ཆེན་ཞིག་ཡིན་པས།ཡུལ་བབ་དང་བསྟུན་ནས་ཇུས་འགོད་དང་དོན་འཁྱོལ་བྱེད་རྒྱུར་དམ་འཛིན་ཡག་པོ་བྱེད་དགོས་ཞེས་གསུངས་པ་རེད།ཏང་ཡོན་བྱེད་སྒོ་ཁང་དུ་ཞི་ཅིན་ཕིང་ཏང་གི་ཚོགས་ཆེན་བཅུ་དགུ་པའི་དགོངས་དོན་སློབ་སྦྱོང་བྱེད་བཞིན་པའི་ཏང་ཡོན་གྱི་ཁྲོད་དུ་ཕེབས་ནས་ཁོང་ཚོའི་སློབ་སྦྱོང་གི་མྱོང་ཚོར་གསན་པ་དང་།ཁོང་ཚོའི་སློབ་སྦྱོང་གི་ཟིན་བྲིས་ལ་གཟིགས་པ།ཁོང་ཚོར་མྱོང་ཚོར་ཟབ་ཤོས་གང་ཡིན་པ་དང་བསམ་འཆར་དང་གྲོས་འགོ་གང་ཡོད་མེད་བཀའ་འདྲི་གནང་བ་དང་འབྲེལ།ཏང་གི་ཚོགས་ཆེན་བཅུ་དགུ་པའི་དགོངས་དོན་སློབ་སྦྱོང་དང་ལག་བསྟར་བྱེད་པའི་བརྒྱུད་རིམ་ནང་ཁོང་ཚོས་ནུས་པ་འདོན་སྤེལ་ཧུར་ཐག་བྱེད་རྒྱུའི་ཐུགས་རེ་གནང་ཞིང་།ཁོང་གིས་གྲོང་གསེབ་ཀྱི་གཞི་རིམ་ཏང་རྩ་འཛུགས་ནི་གྲོང་གསེབ་ཀྱི་རྩ་འཛུགས་ཁག་དང་ལས་དོན་ཁག་གི་འགོ་ཁྲིད་ཀྱི་སྲོག་ཤིང་ཡིན་པས་གྲོང་གསེབ་ཀྱི་གཞི་རིམ་ཏང་རྩ་འཛུགས་ཀྱི་འགན་ནུས་ལ་ཤུགས་སྣོན་བརྒྱབ་ནས་གྲོང་གསེབ་ཀྱི་གཞི་རིམ་ཏང་རྩ་འཛུགས་ཏང་གི་དགོངས་ཚུལ་དྲིལ་བསྒྲགས་དང་།ཏང་གི་གཏན་འབེབས་ལག་བསྟར།གཞི་རིམ་བཅོས་སྐྱོང་ལ་འགོ་ཁྲིད།མང་ཚོགས་ལ་མཐུན་སྒྲིལ་དང་སྐུལ་སློང་།སྒྱུར་བཅོས་འཕེལ་རྒྱས་ལ་སྐུལ་འདེད་བཅས་ཀྱི་སྲ་ཞིང་བརྟན་པའི་དམག་འཐབ་ཀྱི་མཁར་རྫོང་ཞིག་ཏུ་འཛུགས་སྐྱོང་བྱེད་དགོས་པའི་མཛུབ་སྟོན་གནང་བ་རེད།